cyanic-selkie/wikianc huggingface dataset:
Տիգրան Ֆարմանյան
Կենսագրություն
Տիգրան Ֆարմանյանը ծնվել է 1953 թվականի մայիսի 16-ին, Վրացական ԽՍՀ Ասպինձայի շրջանի Դամալա գյուղում։ Ավարտել է գյուղի դպրոցը։ 1970-1975 թվականներին սովորել է Երևանի պետական համալսարանի բանասիրական ֆակուլտետի ժուռնալիստիկայի բաժնում։ Աշխատանքային գործունեությունը սկսել է «Երեկոյան Երևան» թերթում, որտեղ 1976-1987 թվականներին եղել է թերթի թղթակից, այնուհետև՝ բաժնի վարիչ, 1987-1990 թվականներին՝ ՀԿԿ Երքաղկոմիտեի գաղափարախոս, բաժնի հրահանգիչ, 1990-1995 թվականներին՝ «Հայաստանի Հանրապետություն» օրաթերթի մեկնաբան, օրաթերթի գլխավոր խմբագրի տեղակալ, «Փետրվար» երիտասարդական հավելվածի խմբագիր, 1995-2001 թվականներին՝ ՀՀ ներքին գործերի նախարարության «02» շաբաթաթերթի գլխավոր խմբագիր, 2001 թվականից՝ «Հայաստանի Հանրապետություն» օրաթերթի գլխավոր խմբագիր ։
Ծանոթագրություններ
Կատեգորիա:Հայ լրագրողներ Կատեգորիա:ԵՊՀ շրջանավարտներ Կատեգորիա:ՀՀ վաստակավոր լրագրողներ Կատեգորիա:ՀԽՍՀ ժուռնալիստների միության անդամներ
Ինվերտոր (այլ կիրառումներ)
Ինվերտոր ( — փոխում եմ),
Կտավատ
Կտավատ (Línum usitatíssimum), վուշ, կտավատազգիների (վուշազգիներ) ընտանիքի միամյա և բազմամյա խոտաբույսերի, հազվադեպ՝ կիսաթփերի ցեղ։ Հայտնի է ավելի քան 230 տեսակ (այլ տվյալներով՝ 200)։
Ծագում
Կտավատի սերմի ծննդավայրն է հին Հնդկաստանը, հենց այնտեղ են մոտ 9000 տարի առաջ արտադրվել առաջին գործվածքները։ Մ.թ.ա. 4-5 հազար տարի այդ բույսը լավ հայտնի էր Միջագետքի, Ասորեստանի, Եգիպտոսի բնակիչներին։ Կտավատը համարում էին պտղաբերության, բերրիության և մայրության եգիպտական աստվածուհի Իսիդայի բույսը։ Հին հույներին հայտնի էր կտավատի սերմի բուժիչ հատկությունները։ Հիպոկրատը խորհուրդ էր տալիս օգտագործել լորձաթաղանթի բորբոքումների համար։ Իսկ Հին արևելյան բժշկության մեջ օգտագործվում էին կտավատի սերմերն ու յուղը՝ որպես լուծող, մաքրող ու փափկացնող հատկություններով օժտված դեղորայք։ Ըստ Ավիցենայի նկարագրությունների՝ կտավատի սերմն օգնում է ազատվել հազից, միզապարկի, երիկամների և աղիքների խոցերից, նաև՝ կտավատի սերմի ու բնական սոդայի ու թզի հետ միասին պատրաստված դեղաքսուքը լավ օգնում է պեպենների ու պզուկների դեմ։
Կենսաբանական նկարագիր
Ցողունը կանգուն է, ճյուղավորվող, բարձրությունը՝ մինչև 50 սմ։ Տերևները հերթադիր են, հազվադեպ՝ հակադիր, նշտարաձև, ամբողջաեզր, գեղձային։
Ծաղկաբույլը կեղծ հովանոց է կամ գալարք, հազվադեպ՝ ոլորք, ծաղիկները՝ կապույտ, երկնագույն, վարդագույն, կարմիր, դեղին, սպիտակ։ Ծաղկում է մայիսից մինչև ցրտերն ընկնելը։
Պտուղը հինգբնանի, կլորավուն կամ ձվաձև տուփիկ է, սերմերը՝ գորշ դեղնավուն, մանր ու հարթ։
Մշակության մեջ
Մշակության մեջ տարածված սովորական կտավատը միամյա է։ Լինում է թելատու, ձիթատու (գանգրավուշ) և միջանկյալ խմբերի։ Արմատն առանցքային է, թույլ զարգացած։ Ցողունի բարձրությունը 0, 1-1 մ է։ Մշակվում է Շիրակի և Սյունիքի մարզերում։
Բարսեղյանի (հանդիպում է միայն Արարատի մարզի աղի ճահճուտներում), անատոլիական (Վայոց ձորի մարզում) և դեղնավուն (Վայոց ձորի և Սյունիքի մարզերում) կտավատները գրանցված են Հայաստանի Կարմիր գրքում։
Քիմիական կազմ
Կտավատի բոլոր տեսակները պարունակում են յուղեր (մինչև 33%), սպիտակուցներ, գլյուկոզա, լորձանյութ, լինին, վիտամիններ, ֆերմենտներ և այլն։ Կտավատի ձեթով պատրաստում են տարբեր քսուքներ։ Ինչպես պարզվել է վերջին գիտական հետազոտությունների ընթացքում, կտավատի սերմերը կիսաչհագեցած ճարպաթթուների, բջջանյութերի և լիգնանի արժեքավոր աղբյուր են հանդիսանում։ Այն հարուստ է կալիումով, վիտամին E-ով, անփոխարինելի ամինաթթուներով և հանքանյութերով։ Կտավատի սերմերի մեջ պարունակվող կիսաչհագեցած ճարպաթթուները, այդ թվում նաև՝ օմեգա-3 և ալֆա-լինոլաթթուն, մեր բջիջները պաշտպանում են քաղցկեղային հիվանդություններից, ճնշում արդեն առկա ուռուցքների աճը, և նպաստում մարդու իմունային համակարգի աշխատանքի լավացմանը։ Սերմերում պարունակվող բջջանյութերը նվազեցնում են քաղցկեղով հիվանդանալու ռիսկը, իր մեջ ներծծելով աղիների վնասակար նյութերը և ուժեղացնելով գալարակծկանքը։ Բացի այդ, բջջանյութը պաշտպանում է աթերոսկլերոզից և նպաստում քաշի նվազեցմանը։
Նշանակություն և կիրառում
Կտավատի սերմերի մեջ պարունակվող մեծ խտությամբ լիգնանն օժտված է ուժեղ հակաօքսիդանտային, հակաքաղցկեղային և հակաալերգենային հատկություններով։ Լիգնաններն օրգանիզմը պաշտպանում են կրծքագեղձի և շագանակագեղձի քաղցկեղից։ Բոլորին հայտնի են կտավատի սերմերի ու յուղի բուժիչ հատկությունները։ Ցնցող հատկություններ ունեն՝ պարունակում են մեծ քանակությամբ յուղեր, թթուներ, վիտամիններ ու հանքային նյութեր։ Ժամանակակից հետազոտությունները ցույց են տվել, որ կտավատի յուղի օգտագործումը նվազեցնում է ինսուլտի զարգացման վտանգը 37%-ով։ Կտավատի սերմերը հարուստ են բուսական ճարպերով, հատկապես պոլիչհագեցված կամ անփոխարինելի ճարպաթթուներով՝ օմեգա-3 և օմեգա-6, որոնք բարենպաստ ազդեցություն են թողնում մարդու օրգանիզմի կենսագործունեության համարյա բոլոր պրոցեսների վրա։ Դրան զուգահեռ՝ կտավատի սերմերը պարունակում են բավական մեծ քանակությամբ վիտամիններ՝ (А, В, Е, Р) և այլ կենսաբանական ակտիվ նյութեր։ Ժողովրդական բժշկության մեջ կտավատի յուղը լայն կիրառում ունի ճարպակալման, աղեստամոքսային տրակտի, միզուղիների, սրտանոթային համակարգի հիվանդությունների դեպքում կիրառվող դիետիկ ու բուժական-պրոֆիլակտիկ սննդակարգի մեջ։
Կտավատի ձեթն օգնում է թութքի և դիզենտերիայի մնացորդային ազդեցության վերացմանը։ Գինեկոլոգիական հիվանդությունների դեպքում օգտագործում են որպես հակաբորբորքիչ՝ թրջոց-տամպոնների տեսքով։ Կտավատի մանրաթելից պատրաստված գործվածքները շատ գեղեցիկ են, լավ ներծծում են խոնավությունը և արագ չորանում են։
Բուժիչ նշանակություն
Ժողովրդական բժշկության մեջ իբրև դեղամիջոց օգտագործում են կտավատի սերմերը և յուղը։ Հին արևելյան բժշկության մեջ կտավատի սերմերն օգտագործվել են որպես մաքրող, փափկեցնող և լուծիչ հատկություններ ունեցող դեղամիջոց։ Ժողովրդական բժշկության մեջ կտավատի սերմերը նշանակում են հազի ժամանակ որպես խորխահան միջոց և փորկապության ժամանակ՝ որպես լուծողական (հատկապես խրոնիկական կոլիտի դեպքում)։ Հասուն սերմերն ունեն հակաբորբոքային հատկություն։ Օգտագործվում են մարսողական ուղու և շնչառական ուղիների բորբոքային հիվանդությունների ժամանակ։ Կտավատի սերմերից պատրաստված թեյը գործածում են լնդերի բորբոքման և բերանի ու կոկորդի ուրիշ բորբոքային հիվանդությունների ժամանակ։ Կաթի մեջ եփած կտավատի սերմերը թրջոցի ձևով դնում են ոտնաթաթերի վրա կոշտուկների բուժման ժամանակ։ Կտավատի յուղը նպաստում է արյան մեջ խոլեստերինի իջեցմանը և հանդիսանում է աթերոսկլերոզի բուժման և կանխարգելման միջոց։ Յուղը թեթևացնում և ապաքինում է ճաքճքած մաշկը, պսորիազը, մաշկային ցանը։ Կիրառվում է նաև գորտնուկների և կոշտուկների բուժման ժամանակ ։
Արտաքին հղումներ
Կատեգորիա:Կտավատազգիներ Կատեգորիա:1753 թվականին նկարագրված բույսեր
Բիսո
Բիսո (ბისო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1760 մետր բարձրության վրա։ Շրջկենտրոն Դուշեթից հեռու է 75 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Տրուդովոե (գյուղ, Սակիի շրջան)
Տրուդովոե (Трудове, Bay Geldi), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Բայգելդի։
2001 թվականի տվյալներով Տրուդովոե գյուղում բնակվում էր 1 450 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սակիի շրջանի բնակավայրեր Կատեգորիա:Ուկրաինայի գյուղեր
Ալեքսանդր Նևսկու մատուռ (Տալլին)
Ալեքսանդր-Նևսկու մատուռը Տալլինում, սուրբ մեծ իշխան Ալեքսանդր Նևսկու անունը կրող քարե մատուռ, օծվել է 1888 թվականի նոյեմբերի 14-ին Պայծառակերպության տաճարի վանահոր, երեց Սիմեոն Պոպովի և հոգևորականության կողմից։
Մատուռի ներսում քանդակագործ Կոտիևսկին ստեղծվել է մեծ մարմարե սկահակ ջրի ծորակով, որը նախատեսված է եղել ջրօրհնեք կատարելու համար։ Այն միացած է եղել ստորգետնյա ջրատար խողովակներով չորս արտաքին սկահակներով, որոնք նույնպես ծորակներ են ունեցել, նախատեսված սուրբ ջրից օգտվելու համար։ Այս մատուռի կառուցման գլխավոր նպատակը եղել է այն ժամանակներում քաղաքի գլխավոր արարողության` ուղղափառ եկեղեցու կողմից նախատեսված օրերին ջրօրհնեք կատարելուն։ Կառուցվել է ինքնակամ նվիրաբերություններով, որի գումարը հասնում էր մինչև 11000 ռուբլի ։
Մատուռը կցագրվել է Տալլինի Նիկոլսկի եկեղեցուն։ Քանդվել է 1922 թվականին «տրամվայների երթևեկությանը խանգարելու» պատրվակով ։
Ծանոթագրություններ
Կատեգորիա:Տաճարներ այբբենական կարգով Կատեգորիա:Տալլինի ուղղափառ տաճարներ Կատեգորիա:Ավերված եկեղեցիներ
Քանունի Սուլթան Սուլեյման կամուրջ (Ստամբուլ)
Քանունի Սուլթան Սուլեյման կամուրջ (Kanuni Sultan Süleyman Köprüsü), հայտնի է նաև Բյույուքչեքմեջե կամուրջ անունով), քարե կամարապատ կամուրջ, որը գտնվում է Թուրքիայի եվրոպական հատվածում, Ստամբուլի Բյույուքչեքմեջե շրջանում։ Կամուրջը Ստամբուլի կենտրոնից գտնվում է 36 կիլոմետր (22 մղոն) դեպի արևմուտք։
Կամուրջը կառուցվել է օսմանյան ժամանակաշրջանում հայազգի ճարտարապետ Միմար Սինանի (1488/1490–1588) կողմից ։ Կամուրջը կառուցվել է տարածքով մեծ, սակայն ծանծաղ Բյույուքչեքմեջե լճի բերանին։ Կամրջի կառուցումը սկսվել է 1566 թվականին, իսկ շահագործման հանձնվել 1567 թվականին ։ Որոշ աղբյուրներում նշվում է, որ կամրջի կառուցման ժամանակ լճի ջուրը ցամաքացվել է և փոխարենը քարապատվել է շուրջ 40000 խորանարդ մետր տարածք ։
Կամուրջը բաղկացած է 28 թռիչքներից և բաժանված է չորս հիմնական հատվածների՝ առաջացնելով երեք փոքր կղզյակներ։ Նախկինում կամուրջը հաղորդակցության լրջագույն գործառույթ է իրականացրել Օսմանյան կայսրության մայրաքաղաքի և արևմտյան վիլայեթների միջև։ Ներկայումս 16-րդ դարում կառուցված կամուրջը շարունակում է պահպանել իր պատմական և խորհրդանշական արժեքը։ 1986-1989 թվականներին կամուրջը վերանորոգվել է։
Ծանոթագրություններ
Կատեգորիա:Ստամբուլի կամուրջներ Կատեգորիա:Սուլեյման I Կատեգորիա:Միմար Սինանի նախագծած կառույցներ Կատեգորիա:Թուրքիայի ճանապարհային կամուրջներ
Ագատիս
Ագատիս (Agathis), շքածառազգիների ընտանիքի բույս։
Տարածում
Հայտնի է մոտավորապես 20 տեսակ, տարածված է Հյուսիսային Ավստրալիայում, Նոր Զելանդիայում, Պոլինեզիայում, Մալակկա թերակղզում, Ֆիլիպիններում և Նոր Գվինեաում, Ուկրաինայի տարածքում։
Բուսաբանական նկարագիրը
Երկտուն, հազվադեպ միատուն շատ մեծ, մինչև 50մ բարձրությամբ, մշտադալար ծառեր են՝ գնդաձև կոներով և կաշենման հարթ, լայն տերևներով։ Պսակը լայն տարածված։ Երիտասարդ բույսերը ունեն կոնաձև կառուցվածք։ Ունեն կարմիր, մոխրագույնից մինչև կարմրաշագանակագույն գունավորում։
Նշանակությունը և կիրառում
Փայտանյութը ամուր է, օգտագործվում է փայտի արտադրությունում՝ կահույքի, շենքերի կառուցման նպատակով։ Ակատիսայիների որոշ տեսակներ ստանում են սաթի տեսք։
Սորմվարի
Սորմվարի (Сормвары, Сурăмварри), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 173 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուվաշիա հանրապետության Ալիկովսկի շրջանի բնակավայրեր
Մուստմետտա
Մուստմետտա (Mustmätta), գյուղ Էստոնիայի Իդա-Վիրումաա նահանգի Լյուգանուսե շրջանում։
2011 թվականի տվյալներով գյուղում բնակվում էր 26 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Լյուգանուսե շրջանի բնակավայրեր Կատեգորիա:Էստոնիայի գյուղեր
Աղադավա
Աղադավա, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Աստրիտ Այդարևիչ
Աստրիտ Այդարևիչ (Astrit Ajdarević, ), շվեդ ֆուտբոլիստ, կենտրոնական գրոհող կիսապաշտպան, որն ունի նաև հարձակվողի դիրքում խաղալու փորձ։ «Էրեբրու» ֆուտբոլային ակումբի ֆուտբոլիստ, հանդես է եկել Շվեդիայի երիտասարդական հավաքականի կազմում։
Ակումբային
Աստրիտը համարվում է Ֆալկենբերգ քաղաքի «համանուն» ակումբի սան ։ Նրա հայրը՝ Ագիմ Այդարևիչը, հանդես է եկել նույն ակումբում 1990-ական թվականների կեսերին ։ 2006-07 ֆուտբոլային մրցաշրջանում Աստրիտն առաջին անգամ ընդգրկվել է «Ֆալկենբերգի» առաջին թիմի կազմում և ստացել «23» համարի մարզաշապիկը ։ 2006 թվականի մայիսի 18-ին նա Շվեդիայի գավաթի մրցության շրջանականերում անցկացվող «Էնչյոպինգի» դեմ խաղում կատարել է իր նորամուտը թիմի կազմում։ Այդ խաղում նա դուբլ է հեղինակել ։ 2006 թվականի հուլիսի 10-ին, խաղադաշտ դուրս գալով հանդիպման 89-րդ րոպեին, Աստրիտը կատարել է իր նորամուտը Սուպերէտտանի լիգայում։ Այդ խաղում նրանց մրցակիցն էր շվեդական «Սունդսվալը» ։
2006 թվականի դեկտեմբերին Աստրիտը փորձաշրջան է անցնում «Լիվերպուլի» կազմում, իսկ 2007 թվականի հունվարի 11-ին տեղափոխվում է անգլիական ակումբ ։ Տրանսֆերի արժեքը կազմում է 2-3 մլն կրոն ։ 2009 թվականի մարտի 26-ին Աստրիտը, կնքելով վարձավճարային պայմանագիր, համալրում է «Լեսթեր Սիթիի» կազմը։ 2009 թվականի ամռանը Աստրիտը «Լեսթերի» հետ իր պայմանագրի ժամկետը երկարաձգում է մինչև 2010-11 ֆուտբոլային մրցաշրջանի սկիզբը ։ 2009-10 մրցաշրջանում նա Լեսթերի կազմում չի մասնակցում ոչ մի խաղի։ Հետագայում՝ մարտի 25-ից մինչև 2010 թվականի հունիսի 1-ը, Աստրիտը վարձավճարային պայմաններով հանդես է գալիս «Հերեֆորդ Յունայթեդի» կազմում՝ այդ ընթացքում խաղադաշտ դուրս գալով ընդամենը մեկ անգամ։
2010 թվականի ամռանը Աստրիտը պայմանագիր է կնքում «Էրեբրուի» հետ։ Նոր ակումբի կազմում կատարում է իր նորամուտը 2010 թվականի հուլիսի 18-ին՝ «Էլֆսբորգի» դեմ խաղում։ Այդ խաղում նա դառնում է մեկ գոլի հեղինակ ։
2012 թվականի հուլիսի 3-ին Աստրիտը տեղափոխվում է բելգիական «Ստանդարդ» ։ Տեղափոխության արժեքը կազմում է շուրջ 14 մլն կրոն ։ Տեղափոխությունից հետո նա չի կարողանում հաստատվել թիմի հիմնական կազմում, այդ իսկ պատճառով 2014 թվականի հունվարի 3-ին, կնքելով վարձավճարային պայմանագիր, տեղափոխվում է անգլիական «Չարլթոն Ատլետիկ»։ Այնուհետև 2014-15 մրցաշրջանն Աստրիտը սկսում է նորից որպես «Ստանդարդի» պահեստային խաղացող։ 2014 թվականի օգոստոսի 5-ին փոխարինում կատարելով և դուրս գալով խաղադաշտ Չեմպիոնների Լիգայի երրորդ ընտրական փուլի՝ «Պանատինաիկոսի» դեմ պատասխան խաղում՝ Աստրիտը կատարում է իր նորամուտը եվրագավաթային մրցաշարերում։ Օգոստոսի 26-ից մինչև 2014 թվականի դեկտեմբերի 26-ը Աստրիտը չի մասնակցել ոչ խաղերին և ոչ էլ ակումբային մարզումներին առողջական խնդիրների պատճառով։
2015 թվականի փետրվարի 19-ին Այդարևիչը կրկին կնքում է վարձավճարային պայմանագիր՝ այս անգամ տեղափոխվելով «Հելսինգբորգ» ։ Հենրիկ Լարսոնի ակումբում նա իր նորամուտը կատարում է 2015 թվականի մարտի 1-ին։ Աստրիտի նորամուտային խաղն է դառնում Շվեդիայի գավաթի խմբային փուլի առաջին տուրի՝ «Վեստերոսի» դեմ խաղը, որում նա բացում է հանդիպման հաշիվը ։
Միջազգային
Աստրիտը հանդես է եկել Շվեդիայի՝ մանկական և մանկապատանեկան մակարդակների բոլոր տարիքային խմբերի հավաքականներում։ Հավաքականի մանկական թիմում նրա առաջին հավաքը եղել է մինչև 15 տարեկանների հավաքականի կազմում 2005 թվականի օգոստոսի 1-4-ը ։ Այդ տարիքային հավաքականի կազմում նրա առաջին հանդիպումն է դառնում Ֆինլանդիայի հավաքականի դեմ ընկերական խաղը, որը կայանում է 2005 թվականի օգոստոսի 23-ին ։ Երկու օր անց տեղի ունեցած Ֆինլանդիայի հավաքականի դեմ պատասխան խաղում նա հեղինակում է իր առաջին գոլը հավաքականի կազմում ։ 2007 թվականի Եվրոպայի մինչև 17 տարեկանների առաջնությունում Աստրիտը մասնակցում է հավաքականի բոլոր 6 խաղերին և դառնում գոլի հեղինակ՝ 11 մետրանոց հարվածով գրավելով Լեհաստանի հավաքականի դարպասը ։ 2009 թվականի Եվրոպայի պատանեկան առաջնությունում Աստրիտը Շվեդիայի մինչև 19 տարեկանների հավաքականի հետ մասնակցում է բոլոր 6 խաղերին      և այդ խաղերից առաջին երկուսում հանդես է գալիս որպես թիմի ավագ։
2011 թվականի մայիսի 24-ին Թոմի Սյոդերբերգն ու Հոկան Էրիկսոնն առաջին անգամ հրավիրում են Աստրիտին Շվեդիայի մինչև 21 տարեկանների երիտասարդական հավաքական։ Այդ հրավերի շնորհիվ նա մասնակցում է Նորվեգիայի և Սերբիայի հավաքականների դեմ խաղերին ։ 2011 թվական հունիսի 2-ին կայացած Նորվեգիայի հավաքականի դեմ խաղը երիտասարդական հավաքականի կազմում դառնում է Աստրիտի համար նորամուտային, և Աստրիտը կենտրոնական կիսապաշտպանի դիրքում մասնակցում է ամբողջ խաղին ։ 2013 թվականի Եվրոպայի մինչև 21 տարեկանների առաջնությունում Աստրիտը մասնակցում է 12 խաղերից 9-ին և գոլի հեղինակ է դառնում Մալթայի (11 մետրանոց հարվածից) և Ուկրաինայի հավաքականների դեմ խաղերում։ Այդ 9 խաղերից բացի նա երիտասարդական հավաքականի կազմում մասնակցել է ևս 5 ընկերական խաղերի։
Բնութագիր
Աստրիտը ձախլիկ է։ Հոկան Էրիկսոնը բնութագրել է նրան որպես կիսապաշտպանի, ով ունակ է կատարելու լավ փոխանցումներ և օժտված է հարձակվողական լավ որակներով ։
Արտաքին հղումներ
Կատեգորիա:Շվեդ ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Անգլիական ֆուտբոլի լիգայի խաղացողներ Կատեգորիա:Ալբանացի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Չառլտոն Ատլետիկի ֆուտբոլիստներ Կատեգորիա:Յուրգորդենի ֆուտբոլիստներ Կատեգորիա:Ալբանիայի հավաքականի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:Նորչյոպինգի ֆուտբոլիստներ Կատեգորիա:Կոսովացի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Զոհաբերություն (ֆիլմ)
Զոհաբերություն (Offret), 1986 թվականի շվեդական ֆիլմ, որի ռեժիսորն է Անդրեյ Տարկովսկին։ Ֆիլմի գլխավոր դերում Էրլանդ Յոզեֆսոնն է, ով խաղում է միջին տարիքի մի ինտելեկտուալ մարդու դեր, ով սկսում է խոսել Աստծո հետ, որպեսզի կանգնեցնի միջուկային ցեղասպանությունը։ Զոհաբությունը Տարկովսկու երրորդ ֆիլմ էր որպես ոչ խորհրդային ռեժիսոր՝ «Նոստալգիա»-ից և «Ճամփորդություն ժամանակի մեջ»-ից հետո, ինչպես նաև նրա վերջին ֆիլմն է, քանի որ նա մահացավ այն ավարտելուց կարճ ժամանակ անց։ Ինչպես և 1972 թվականին նկարահանված «Սոլյարիս»-ը, այս ֆիլմ էլ արժանացավ Գրան Պրիի Կաննի կինոփառատոնում։
Ծանոթագրություններ
Կատեգորիա:Շվեդերեն ֆիլմեր Կատեգորիա:1986 ֆիլմեր Կատեգորիա:Անդրեյ Տարկովսկու ֆիլմեր Կատեգորիա:Անգլերեն ֆիլմեր Կատեգորիա:Բրիտանական դրամա ֆիլմեր Կատեգորիա:Բրիտանական ֆիլմեր Կատեգորիա:1980-ականների դրամա ֆիլմեր Կատեգորիա:Ֆրանսիական ֆիլմեր Կատեգորիա:Շվեդական ֆիլմեր Կատեգորիա:Ֆրանսիական դրամա ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ֆրանսերեն ֆիլմեր Կատեգորիա:Հետապոկալիպտիկ ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:BAFTA մրցանակի դափնեկիրներ
Կուրկուասներ
Կուրկուասներ («Գուրգեն» անունից, Κουρκούας), սկզբնապես հայ նախարարական տոհմ Մեծ Հայքում։ Հետագայում գաղթելով Բյուզանդական կայսրություն՝ վերածվել է կայսրության ազդեցիկ տոհմերից մեկի։ Այս տոհմից են ծագում մի շարք հայտնի քաղաքական և ռազմական գործիչներ ։
Պատմություն
10-12-րդ դարերի ընթացքում տոհմը տվել է մի շարք նշանավոր ռազմական գործիչներ, այդ թվում Հովհաննես Կուրկուասը, ով ղեկավարում էր կայսրության ռազմական գործողություններն արևելքում Ռոմանոս Լակապենոս կայսեր օրոք։ Տոհմի հետ ազգակցական կապերի մեջ էր նաև Հովհաննես Չմշկիկ կայսրը։
Ծանոթագրություններ
Կատեգորիա:Կուրկուասներ Կատեգորիա:Բյուզանդիայի հայկական տոհմեր
Նեմանյա Գուդել
Նեմանյա (Նենո) Գուդել (Немања Гудељ, ), սերբ ֆուտբոլիստ, իսպանական «Սևիլյա» ակումբի և Սերբիայի ազգային հավաքականի կիսապաշտպան։
Նախկին ֆուտբոլիստ և մարզիչ Նեբոյշա Գուդելի որդին է ։
Կարիերա
Նեմանյան, խաղալով բոլոր պատանեկան և երիտասարդական թիմերում, 2009 թվականի հուլիսին առաջին պրոֆեսիոնալ պայմանագիրը կնքեց նիդերլանդական «ՆԱԿ Բրեդա» ակումբի հետ ։ 2010 թվականի օգոստոսի 15-ին նա իր նորամուտը նշեց հիմնական կազմում՝ «Ուտրեխտի» դեմ խաղում։ Իր առաջին մրցաշրջանում Գուդելը Բրեդայի ակումբի կազմում անցկացրել է 29 խաղ։
2013 թվականի հունիսի 13-ին հայտարարվեց սերբի` «ԱԶ Ալկմար» տեղափոխվելու մասին ։
2018 թվականին նա տեղափոխվել է չինական մեկ այլ ակումբ՝ «Գուանչժոու Էվերգրանդ», որի կազմում նվաճել է Չինաստանի 2018 թվականի Սուպերգավաթը ։ Նույն մրցաշրջանում վարձաճարով տեղափոխվել է պորտուգալական «Սպորտինգ» , որի կազմում դարձել է Պորտուգալիայի լիգայի գավաթակիր և Պորտուգալիայի գավաթակիր ։
Մինչև 19 և 21 տարեկանների հավաքականներում ընդգրկվելուց հետո Գուդելն իր առաջին խաղը Սերբիայի ազգային հավաքականի կազմում անցկացրել է 2014 թվականի մարտի 5-ին՝ Իռլանդիայի հավաքականի հետ ընկերական խաղում՝ խաղավերջում փոխարինելով Անտոնիո Ռուկավինային։ Այդ խաղում սերբերը 2-1 հաշվով արտագնա հաղթանակ են տարել ։ 2014 թվականին Գուդելը ևս չորս անգամ խաղացել է ազգային թիմում՝ երկու անգամ Ճամայկայի, Պանամայի և Բրազիլիայի ընտրանիների դեմ։
Սերբիայի ազգային հավաքականի կազմում միակ գոլը խփել է 2014 թվականի նոյեմբերի 18-ին Կիպրոսի Պերվոլիա բնակավայրում կայացած Հունաստանի հավաքականի հետ ընկերական խաղի (2-0) վերջին րոպեին ։
Մաթեյ Կոպեցկի
Մաթեյ Կոպեցկի (Matěj Kopecký, ), տիկնիկային թատրոնի չեխ դերասան, թատերական գործիչ։ Չեխական տիկնիկային թատրոնի հիմնադիրներից։
Կոպեցկիյի թատրոնի խաղացանկում եղել են չեխական ժողովրդական ասքերի, Շեքսպիրի, Մոլիերի, Կլիցպերայի և այլոց պիեսների մշակումներ, երգիծական տեսարաններ, որոնց հերոսն էր Կաշպարեկը։ Կոմպոզիտոր Բեդրժիխ Սմետանան Կոպեցկիյի որոշ պիեսների համար գրել է նախերգանքներ։ Կոպեցկիյի տիկնիկները պահվում են Պրագայի Ազգային թանգարանում։
Ծանոթագրություններ
Կատեգորիա:Չեխ դերասաններ Կատեգորիա:1775 ծնունդներ Կատեգորիա:1847 մահեր Կատեգորիա:Չեխ թատերական գործիչներ Կատեգորիա:Չեխ դրամատուրգներ
(6401) Ռենտգեն
(6401) Ռենտգեն (Roentgen), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 15-ին Կարոլին Շումեյկերի, Յուջին Շումեյկերի և Դևիդ Լևիի կողմից Պալոմարում ։
Միջին հեռավորությունը Արեգակից կազմում է 2,676605 ա. մ., առավելագույնը մոտենում է 2,3348 ա. մ. հեռավորության վրա և հեռանում 3,0184 ա. մ. ։ Արեգակի շուրջ մեկ ամբողջական պտույտ է կատարում 1599,47 երկրային օրվա ընթացքում, իր ուղեծրով շարժվելով միջինում 0,225075 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,47° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Դևիդ Լևիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օգնևոե
Օգնևոե (Вогневе, Öteş), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Օտեշ։
2001 թվականի տվյալներով Օգնևոե գյուղում բնակվում էր 252 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սակիի շրջանի բնակավայրեր Կատեգորիա:Ուկրաինայի գյուղեր
Հրդեհային լուսանկարչություն
Հրդեհային լուսանկարչություն, հրդեհաշիջման գործողությունների ընթացքը լուսանկարելու գործողություն։
Տատիշչևո
Տատիշչևո (Татищево), քաղաքատիպ ավան Ռուսաստանի Սարատովի մարզի Տատիշչևսկի շրջանի կազմում։
Հրդեհային լուսանկարչություն
Այս տեսակ լուսանկարչությամբ զբաղվող մարդիկ կոչվում են հրդեհային լուսանկարիչներ։
Քանի որ հրդեհային լուսանկարչությունը ենթադրում է վտանգավոր իրավիճակներին մոտ լինել, լուսանկարիչները պետք ունենան հատուկ ունակություններ, գիտելիք արտակարգ պատահարների, վայրերի, գործողությունների, առողջության և ապահովության մասին ։ Հրդեհային լուսանկարիչներից հաճախ պահանջվում է կրել պաշտպանիչ սարքավորումներ ։
Տատիշչևո
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1890 թվականին հիմնադրված բնակավայրեր Կատեգորիա:Ռուսաստանի Սարատովի մարզի Տատիշչևսկի շրջանի բնակավայրեր
Հրդեհային լուսանկարչություն
Հրդեհային լուսանկարչության օգտագործում
Հրդեհային լուսանկարիչների աշխատանքը ներառում է բազմաթիվ ծրագրեր.
Հրդեհային ստորաբաժանումների հետ ներգրավվածություն
Հրդեհային լուսանկարիչները կարող են ուղղակիորեն լինել կամ չլինել հրշեջ ստորաբաժանումների աշխատող  ։ Նրանք մատուցում են մասնագիտացված լուսանկարչական ծառայություն, որը կարող է ներառել վճար՝ յուրաքանչյուր լուսանկարի համար։ Անվտանգությունը  կարող է խնդիր լինել հրշեջ լուսանկարիչների համար, հետևաբար նրանք լավ հարաբերություններ են զարգացնում իրենց տեղական հրշեջ բաժնի հետ՝ բարելավելու հրդեհային տեսարանների լուսանկարչության հասանելիությունը։ Հրշեջ ծառայության հայեցողությամբ կարող է պահանջել լրացուցիչ ուսուցում կամ այլ պայմանավորվածություններ ։ Խոշոր ստորաբաժանումները հաճախ ունենում են պրոֆեսիոնալ ֆոտոծառայության ստորաբաժանումներ, ինչպիսիք են Նյու Յորքում և Չիկագոյում։
Հավաստագրում
Հրդեհային լուսանկարչի պաշտոնական հավաստագրման գործընթացը մշակվում է Հրդեհային լուսանկարչության միջազգային կազմակերպության կողմից ։  Հավաստագրման նպատակն է հաստատել, որ անհատն ունի բավարար պատրաստվածություն, հմտություններ և գիտելիքներ համապատասխան ոլորտներում (առողջություն և անվտանգություն, հրդեհաշիջման գործողություններ և այլն) արտակարգ պատահարի վայրում անվտանգ  գործելու համար։
Արտաքին հղումներ
Կատեգորիա:Հրդեհային անվտանգություն Կատեգորիա:Լուսանկարչության ժանրեր
Բիչնիգաուրի
Բիչնիգաուրի (ბიჩნიგაური), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 800 մետր բարձրության վրա։ Շրջկենտրոն Դուշեթից հեռու է 11 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 424 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Բրագա (այլ կիրառումներ)
Բրագա, կարող է վերաբերել՝
Արցախի պատմության և մշակույթի անշարժ հուշարձանների ցանկ
{| class=wikitable style="-moz-box-shadow: 5px 0px 5px #ccc; -webkit-box-shadow: 5px 0px 5px #ccc; box-shadow: 5px 0px 5px #ccc;" ! rowspan=1 |
Շուշի
Շուշի քաղաք !
Մարտակերտի շրջան
Առաջաձոր • Գառնաքար • Գետավան • Դրմբոն • Զարդախաչ • Թալիշ • Թբղլու • Ծմակահող • Կիչան • Կոճողոտ • Կուսապատ • Հաթերք • Ղազարահող • Ճանկաթող • Մատաղիս • Մեհմանա • Մեծ շեն • Մոխրաթաղ • Մարտակերտ • Մաղավուզ • Նոր Մարաղա • Նոր Հայկաջուր • Նոր Կարմիրավան • Ներքին Հոռաթաղ • Շահմասուր • Չափար • Չլդրան • Պողոսագոմեր • Վաղուհաս • Վանք • Վերին Հոռաթաղ • Վարդաձոր • Տոնաշեն • Քոլատակ
!
Ասկերանի շրջան
Ասկերան • Ավետարանոց • Աստղաշեն • Այգեստան • Ակնաղբյուր • Ակնա • Արմենակավան • Բերքաձոր • Դաշուշեն • Դահրավ • Դահրազ • Իվանյան • Լուսաձոր • Խնապատ • Խաչեն • Խանցք • Խնածախ • Խրամորթ • Խաչմաչ • Խնձրիստան • Ծաղկաշատ • Կարմիր գյուղ • Հարավ • Մխիթարաշեն • Մոշխահատ • Մադաթաշեն • Նորագյուղ • Նախիջևանիկ • Ներքին Սզնեք • Շոշ • Պատարա • Ջրաղացներ • Ռև • Սարդարաշեն • Սարուշեն • Սղնախ • Սառնաղբյուր • Վերին Սզնեք • Վարդաձոր • Վարազաբուն • Տիգրանակերտ տեղավայր • Փառուխ • Քռասնի • Քյաթուկ !
Մարտունու շրջան
Ավդուռ • Աշան • Բերդաշեն • Գիշի • Գևորգավան տեղամաս • Եմիշճան • Զարդանաշեն • Թաղավարդ • Խերխան • Խնուշինակ • Ծովատեղ • Կարմիր Շուկա • Կոլխոզաշեն • Կավահան • Կաղարծի • Հաղորտի • Հացի • Հերհեր • Ղուզե Ճարտար • Ճարտար • Մուշկապատ • Մամնա • Մյուրիշեն • Ննգի • Նորշեն • Շեխեր • Սպիտակաշեն • Սոս • Սարգսաշեն • Վազգենաշեն • Քերթ
!
Հադրութի շրջան
Առաքել • Ազոխ • Այգեստան • Դրախտիկ • Թաղասեռ • Թաղուտ • Խանձաձոր • Խծաբերդ • Ծակուռի • Ծամձոր • Ծաղկավանք • Կարյագինո տեղավայր • Հին Թաղեր • Հակակու • Հադրութ • Հողեր • Հայկավան • Մոխրենես • Մեծ Թաղեր • Մարիամաձոր • Մելիքաշեն • Նորաշեն • Պլեթանց • Ջրակուս • Սարինշեն • Վանք • Վարդաշատ • Տող • Տումի • Տյաք • Ցոր • Ուխտաձոր • Քարինգ • Քարագլուխ • Քյուրաթաղ
Ծանոթագրություններ
Հայաստանի հուշարձանների ցանկեր Կատեգորիա:Արցախի հուշարձանների ցանկեր
Գոլշիֆթե Ֆարահանի
Գոլշիֆթե Ֆարահանի, իրանցի դերասանուհի, երգչուհի։ Նկարահանվել է երեքուկես տասնյակ ֆիլմերում, որոնցից շատերը միջազգային ճանաչման ու ջերմ արձագանքի են արժանացել։ «Համբերության քարը» կինոնկարում իր դերակատարման համար «Առավելագույն խոստումնալից դերասանուհի» անվանակարգում 2014 թվականին «Սեզար» մրցանակի է առաջադրվել Կաննի 39-րդ միջազգային կւնոփառատոնում, «Բուտիկ» ֆիլմում դրսևորած դերասանական վարպետության համար «Լավագույն դերասանուհի» անվանակարգում մրցանակի արժանացել Նանտի (Ֆրանսիա) «Երեք մայրցամաք» միջազգային 26-րդ կինոփառատոնում։ Վերջին տարիներին նշանակալից դերակատարումներով հանդես է եկել միջազգային համբավ վայելող իրանցի ու այլազգի կինոռեժիսորների, այդ թվում՝ Ասղար Ֆարհադիի, Բահման Ղոբադիի, Ռասուլ Մոլլաղոլիփուրի, Ջիմ Ջարմուշի,  Ռիդլի Սքոթի, Յոախիմ Ռոյնինգի, Էսպան Սանդբերգի նկարահանած ֆիլմերում։
Գլխավոր հերոսուհու դերն է կատարել «Էլլիի մասին» ֆիլմ-դրամայում, որը լավագույն կինոնկար է ճանաչվել Տրիբեկայի 2009 թվականի կինոփառատոնում, Բեռլինի միջազգային կինոփառատոնում էլ արժանացել «Արծաթե արջ» մրցանակի։ Իրանի հասարակությանը հուզող և ֆիլմում արծարծված սուր հիմնահարցերի պատճառով իր նկատմամբ ծավալված հալածանքների հետևանքով դերասանուհին հարկադրված է եղել լքել հայրենի երկիրը և բնակություն հաստատել արտասահմանում՝ Ֆրանսիայում ։
Կենսագրություն
Գոլշիֆթեն ծնվել է 1983 թվականի հուլիսի 10-ին, Թեհրանում։ Թատերական ռեժիսոր և դերասան Բեհզադ Ֆարահանիի դուստրն է։ Նրա քույրը՝ Շաղայեղ Ֆարահանին, նույնպես դերասանուհի է ։ Հինգ տարեկանից Գոլշիֆթեն դաշնամուրի, երաժշտության պարապմունքների է հաճախել, այնուհետև ընդունվել երաժշտական դպրոց։ 14 տարեկանում կինոռեժիսոր Դարիուշ Մեհրջուիի «Տանձենին» ֆիլմում կատարել է գլխավոր հերոսուհու դերը, որի համար արժանացել է Թեհրանում անցկացված Fajr միջազգային 16-րդ կինոփառատոնի մրցանակին՝ որպես լավագույն կինոդերասանուհի ։
2012 թվականին կինոռեժիսոր Աթիք Ռահիմին իր վեպի հիման վրա նկարահանել է «Համբերության քարը» կինոնկարը՝ գլխավոր հերոսուհու դերը վստահելով Գոլշիֆթե Ֆարահանիին։ Դերասանուհու աշխատանքն արժանացել է թե՛ հանդիսատեսի և թե՛ քննադատների ջերմ արձագանքներին ու բարձր գնահատականին ։ Բարձր է գնահատվել նաև Աննա Կարենինայի դերի՝ նրա տպավորիչ կատարումը փարիզյան թատրոններից մեկում։ Գոլշիֆթե Ֆարահանիի՝ որպես կինոդերասանուհու նշանակալի հաջողություններից են համարվում մի շարք այլ դերակատարումներ ևս, այդ թվում՝ կինոռեժիսոր Ջիմ Ջարմուշի «Պատերսոն» ֆիլմի (2016 թ.) գլխավոր հերոսուհու՝ Լաուրայի, «Կարիբյանի ծովահենները» կինոնկարում (2017 թ.) ծովի կախարդուհի Շանսայի դերերի կատարումը ։ Նա հրավիրվել է առաջիկայում նկարահանվելու Դարիուշ Մեհրջուիի Rumi's Kimia ֆիլմում ։
Ֆարահանին աչքի է ընկել նաև որպես երգչուհի. Kooch Neshin (Քոչվորներ) երաժշտախմբի կազմում հաղթող է ճանաչվել Թեհրանի 2-րդ անդերգրաունդյան ռոք մրցույթում, իսկ Իրանից հեռանալուց հետո համագործակցել ու համագործակցում է արտաքսված իրանցի երաժիշտ Մոհսեն Նամջուի հետ, և միասին թողարկել են Oy երաժշտական ալբոմը ։ 2014 թվականի դեկտեմբերին նա 6-րդ տեղն է գրավել անկախ քննադատների հրապարակած գեղեցկուհիների ամենամյա ցանկում ։
Փարիզում բնակություն հաստատելուց հետո համագործակցել է Ռոլանդ Յոֆֆեի, Հիներ Սալեմի, Մարջանե Սատրապիի և այլ կինոռեժիսորների հետ։ Նրան ընդգրկել են Լոկառնոյի միջազգային 63-րդ կինոփառատոնի ժյուրիի կազմում։ Կարևոր է նշել նաև, որ Գոլշիֆթե Ֆարահանին ակտիվորեն մասնակցել է և շարունակում է մասնակցել իր հայրենի Իրանում տուբերկուլյոզ հիվանդությունն արմատախիլ անելու նպատակով տարվող պայքարին ։
Բախումներ
Այն բանից հետո, երբ Գոլշիֆթին նկարահանվեց ամերիկյան «Ստերի մարմինը» կինոնկարում, հայտարարվեց, որ Իրանի իշխանությունները նրան արգելել են այդուհետ հանդես գալու արտասահմանում However, this was denied by her colleagues, and she appeared at the movie's American premiere. : Հայրենիքում նա վերջին անգամ նկարահանվել է Ասղար Ֆարհադիի «Էլլիի մասին» ֆիլմում ։
Ֆրանսիական «Մադամ Ֆիգարո» ֆիլմի տեսարաններից մեկում մերկ նկարահանվելուց հետո 2012 թվականի հունվարին Գոլշիֆթիին հայտնել են, որ ցանկալի չէ նրա վերադարձը Իրան ։ Ըստ բրիտանական Daily Telegraph թերթի հաղորդագրության՝ իրանցի պաշտոնյաները նրան ասել են. «Իրանը քեզ նման արտիստուհիների կարիքը չունի, այնպես որ՝ դու կարող ես դերասանական քո ծառայություններն առաջարկել ուրիշ տեղերում» ։ Ֆեյսբուքյան նրա էջի լուսանկարներից մեկը նրա վարքի մասին սուր, աշխույժ բանավեճի առիթ է հանդիսացել ։ Դերասանուհին թոփլես նկարահանվել է նաև Ժան-Բատիստ Մոնդինոյի Corps et Âmes (Մարմիններ և հոգիներ) սև-սպիտակ, կարճամետրաժ ֆիլմի տեսարաններից մեկում ։
Արտաքին հղումներ
Կատեգորիա:Իրանցի դերասանուհիներ Կատեգորիա:Երգչուհիներ
Աբգալդիր
Աբգալդիր (օբգալդիր, օբգալդեր)։
Ծանոթագրություններ
Կատեգորիա:Ծովային տերմիններ Կատեգորիա:Նավի դետալներ
(6402) Հոլշտեյն
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քթի պոլիպ
Քթի պոլիպներ, քթի կամ քթային սինուսի բարորակ ուռուցքներ ։ Սիմպտոմները ներառում են քթային դժվարաշնչությունը, հոտառության կորուստը, համի զգացողության նվազումը, քթում ծանրության զգացողությունը և քթից արտադրությունը ։ Գոյացությունները պոլիպներ են, դրանք դյուրաշարժ են, կոշտ, երբեմն դրա առկայության արդյունքում կարող է դեմքը ցավել ։ Տուժածների մոտ դրանք սովորաբար հանդիպում են երկու քթանցքերում ։ Բարդությունները կարող են ներառել սինուսիտը և քթի լայնացումը ։
Պոլիպի առաջաման հստակ պատճառն անհայտ է ։ Դրանք կարող են կապված լինել սինուսների ծածկույթների քրոնիկ բորբոքման հետ ։ Ավելի տարածված են այն մարդկանց շրջանում, որոնք ունեն ալերգիա, մուկովիսցիդոզ, ասպիրինի հանդեպ զգայունություն կամ որոշակի վարակներ ։ Պոլիպն իրենից ներկայացնում է լորձաթաղանթի գերաճ ։ Ախտորոշումը կարելի է իրականացնել հետազոտելով քիթը ։ Համակարգչային շերտագրությունը կարող է օգնել պոլիպների քանակի որոշման և վիրահատության նախագծման հարցում ։
Բուժումը սովորաբար իրականացվում է ստերոիդներով, հաճախ` քթի սփրեյների օգտագործմամբ ։ Եթե ​​դա արդյունավետ չի լինում, այդ դեպքում կարելի է կատարել վիրահատական միջամտություն ։ Հիվանդությունը վիրահատությունից հետո կարող է կրկնվել, այդ իսկ պատճառով հիմնականում կիրառում են քթի ստերոիդային սփրեյները ։ Հակահիստամինները կարող են նպաստել ախտանիշների թեթևացմանը, բայց չեն կանխում հիվանդությունը ։ Բուժման համար հակաբիոտիկներ չեն պահանջվում. դրանք կիրառվում են միայն վարակի առկայության դեպքում։
Մարդկանց մոտ 4%-ն ի ծնե ունեն քթի պոլիպներ, մինչդեռ 40%-ի մոտ այն առաջանում է կյանքի կեսում ։ Դրանք հաճախ հանդիպում են քսան տարեկանից հետո, տղամարդկանց մոտ հանդիպման հաճախականությունն ավելի մեծ է։ Քթի պոլիպները նկարագրված են հին եգիպտացիների ժամանակներից։
Նշաններ և ախտանիշներ
Քթի պոլիպի սիմպտոմներ են հանդիսանում քթից արյունահոսությունները, սինուսիտը, հոտառության վատացումը մինչև կորուստ (անօսմիա), քթից թանձր նյութի արտադրությունը, դիմային լարվածությունը, ռնգային խոսքը և բերանով շնչառությունը ։ Կրկնվող սինուսիտը կարող է հանգեցնել պոլիպների առաջաման ։ Երկար ժամանակ մնալով՝ պոլիպները կարող են հանգեցնել քթի ոսկորների ոչնչացմանը և քթի լայնացմանը ։
Քանի որ պոլիպները ժամանակի ընթացքում մեծանում են, դրանք ի վերջո տարածվում են քթային խոռոչի մեջ, որի հետևանքով էլ առաջանում են ախտանիշները ։ Քթային պոլիպի ամենատարածված ախտանիշները հանգեցնում են քթի փակմանը ։
Քթի պոլիպներ ունեցող այն մարդիկ, ովքեր ունեն ասպիրինի հանդեպ անհանդուրժողականություն, բնորոշվում են սիմպտոմներով, որոնք հայտնի են որպես Սամթերի եռյակ։ Դրանք են՝ ասթման, մաշկի ցանը և քթի քրոնիկ պոլիպները ։
Առաջացման պատճառներ
Քթի պոլիպի առաջացման ճշգրիտ պատճառը պարզ չէ, սակայն դրանց առաջացումը սովորաբար կապված է սինուսների երկարատև բորբոքում առաջացնող պայմանների հետ ։ Սա ներառում է քթի քրոնիկ սինուսիտը, ասթման, ասպիրինի հանդեպ զգայունությունը և մուկովիսցիդոզը ։
Պոլիպների ձևավորման հետ կապված այլ լրացուցիչ հիվանդություններ են ․
Քթի քրոնիկ սինուսիտը ընդհանուր բժշկական վիճակ է, որը բնութագրվում է սինուսիտի ախտանիշներով և տևում է առնվազն տասներկու շաբաթ։ Պատճառը անհայտ է, և միկրոօրգանիզմների դերը մնում է անորոշ։ Այն կարող է ուղեկցվել քթի պոլիպի առկայութամբ կամ առանց դրա ։
Երեխաների մոտ քթի պոլիպի առաջացման ամենատարածված պատճառը մաստոցիտոզն է։ Հետևաբար, տասներկուսից մինչև քսան տարեկան անձիք պետք է ախտորոշվեն դրա առկայությունը կամ բացակայությունը որոշելու համար։ Մուկովիսցիդոզ ունեցող մարդկանց կեսի մոտ քրոնիկական խանգարումները խորանում են և պոլիպների քանակը մեծանում է ։ Մուկովիսցիդոզով հիվանդների կեսի մոտ հանդիպում են պոլիպներ, ինչը պայմանավորված է քթի օբստրուկցիայով և հիվանդության բուժման համար նախատեսված ագրեսիվ միջոցներով ։
Տիպեր
Կան երկու հիմնական տիպի քթի պոլիպներ` մաղոսկրային և խոանային։ Մաղոսկրային պոլիպները առաջանում են խորշիկավոր սինուսներում և տարածվում են դեպի քթի խոռոչ՝ քթի բացվածքի միջոցով։ Խոանային պոլիպները սովորաբար առաջանում են վերծնոտային սինուսում և տարածվում են դեպի քթըմպան։ Վերջինս կազմում է քթի պոլիպների միայն 4-6%-ը ։
Այնուամենայնիվ, խոանային պոլիպները առավել տարածված են երեխաների մոտ։ Դրանք կազմում են բնակչության մեջ պոլիպների տարածվածության մեկ երրորդ մասը ։
Ախտաբանական ֆիզիոլոգիա
Քթի պոլիպների առաջացման իրական պատճառը անհայտ է, սակայն ենթադրվում է, որ դրանք առաջանում են կրկնվող վարակի կամ բորբոքման պատճառով ։ Պոլիպները ծագում են սինուսների ծածկույթներից։ Արտաբջջային հեղուկի հավաքման պատճառով քթի լորձաթաղանթը, հատկապես միջին բացվածքի շրջանում, այտուցվում է։ Արտաբջջային հեղուկի կուտակման հետևանքով քթի խոռոչում կամ սինուսներում առաջանում է քթի պոլիպ և անցնում քթի խոռոչ։ Պոլիպները, որոնք սկզբում գնդաձև են, ձգողության ուժի հետևանքով դառնում են ոտիկանման ։
Ախտորոշում
Քթի պոլիպը կարող է հայտնաբերվել՝ քթում ֆիզիկական հետազոտությունների միջոցով և հաճախ հայտնաբերվում է հենց սիմպտոմների զարգացման ընթացքում։ Հետազոտության ընթացքում պոլիպը տեսանելի է քթանցքում ։ Որոշ պոլիպներ տեսանելի են առաջնային ռինոսկոպիայի միջոցով (հետազոտություն քթի հայելու և լույսի միջոցով), իսկ որոշներն էլ ավելի խորքային են և տեսանելի են միայն քթի էնդոսկոպիայի միջոցով ։ Վերջինս ներառում է փոքր, կոշտ տեսախցիկ և լույսի աղբյուր։ Պատկերը միաժամանակ ցուցադրվում է էկրանին, որպեսզի բժիշկը մանրամասն կարողանա ուսումնասիրել քթի ուղիները և սինուսները։ Գործընթացն ընդհանուր առմամբ ցավոտ չէ, բայց հիվանդը կարող է օգտագործել անզգայացնող սփրեյ՝ անհանգստությունը նվազեցնելու համար ։
Համակարգչային շերտագրություն
Համակարգչային շերտագրությունը լիարժեք կարող է ցույց տալ պոլիպի տարածվածությունը, ինչը հնարավոր չէ ֆիզիկական հետազոտության միջոցով։ Վիրահատական միջամտության նախապատրաստման համար անհրաժեշտ է հետազոտությունն անցկացնել էկրանավորման միջոցով ։ Համակարգչային շերտագրությամբ հետազոտության ընթացքում քթի պոլիպը ունի 10-18 Հաունսֆիլդի միավորների բաժանված մարմնի տեսք։ Քթի պոլիպները կարող են կալցիֆիկացված լինել ։
Հյուսվածաբանություն
Հյուսվածաբանական մակարդակով քթի պոլիպներն իրենցից ներկայացնում են հիպերպլաստիկ այտուցներով (ավելցուկային հեղուկով) շարակցական հյուսվածք։ Պարունակում են որոշ շճալորձային գեղձեր և բորբոքային գործընթացի առկայության մասին վկայող բջիջներ (հիմնականում՝ նեյտրոֆիլներ և էոզինոֆիլներ)։ Պոլիպը նեյրոններ չունի, հետևաբար հյուսվածքները, որոնք կազմում են պոլիպը, զգայունություն չունեն, և պոլիպը չի կարող ցավել ։ Վաղ փուլերում քթի պոլիպի մակերևույթը ծածկված է նորմալ շնչառական էպիթելով, սակայն հետագայում այն ​​մետապլաստիկ փոփոխության ենթարկվելով դառնում է եղջերացող էպիթել. բնորոշվում է անընդհատ գրգռվածությամբ և բորբոքմամբ։ Ենթալորձային թաղանթում երևում են շճային հեղուկով լցված միջբջջային տարածությունները ։
Դիֆերենցիալ ախտորոշում
Երբեմն այլ հիվանդությունների սիմպտոմներ կարող են նմանվել քթի պոլիպի սիմպտոմներին, այդ պատճառով հետազոտության ժամանակ պետք է ուշադրություն դարձնել պոլիպի առկայությանը։ Օրինակները ներառում են էնցեֆալոցելեն (գլխուղեղի ճողվածք), գլիոման, պապիլոման և քաղցկեղը ։ Միակողմանի պոլիպների դեպքում խորհուրդ է տրվում կատարել նախնական բիոպսիա ավելի լուրջ հիվանդությունների առաջացումը բացառելու համար (քաղցկեղ, պապիլոմա, սնկային սինուսիտ) ։
Բուժում
Քթի պոլիպի բուժման առաջին քայլը ստերոիդների օգտագործումն է ։ Ստերոիդները նվազեցնում են սինուսի լորձաթաղանթի բորբոքման չափը` նպաստելով պոլիպի չափի փոքրացմանը և ախտանիշների բարելավմանը ։ Հաճախ օգտագործվում են քթի սփրեյներ, բայց հիմնականում դրանք անուրդյավետ են բուժման համար։ Սիմպտոմների կտրուկ զարգացման դեպքում ստերոիդները օգտագործվում են բերանային ուղիով, սակայն դրանք երկար ժամանակ օգտագործել չի կարելի՝ կողմնակի ազդեցությունների պատճառով։ Քանի որ ստերոիդները միայն փոքրացնում են պոլիպի չափը և այտուցվածությունը, դրանց օգտագործումը դադարեցնելիս հիվանդներն ունենում են սիմպտոմների կրկնություն : Դեկոնգեստանտները չեն փոքրացնում պոլիպը, բայց կարող են նվազեցնել այտուցվածությունը և որոշակիորեն օգնել ։ Հակաբիոտիկները խորհուրդ են տրվում միայն այն մարդկանց, ովքեր բակտերիալ վարակ ունեն ։
Վիրահատական միջամտություն
Սինուսի էնդոսկոպիկ վիրահատությունը՝ պոլիպի հեռացումով, հաճախ արդյունավետ է շատ մարդկանց համար, քանի որ ապահովում է սիմպտոմների արագ բարելավումը։ Այն մինիմալ ինվազիվ վիրահատություն է։ Վիրահատության ժամանակ պետք է հաշվի առնել քթի խնդիրները՝ անընդհատ արտադրությունը, քթի՝ պոլիպի պատճառով առաջացած դեֆորմացիան, շարունակական սիմպտոմները՝ չնայած բժշկական միջամտութանը ։ Վիրահատութան նպատակն է հեռացնել պոլիպը, ինչպես նաև այն շրջապատող բորբոքված լորձաթաղանթը, բացել խցանված ուղիները և մաքրել սինուսները։ Սա ոչ միայն վերացնում է պոլիպների կողմից առաջացրած խոչընդոտները, այլև նպաստում է դեղանյութերի (օրինակ՝ լվացող հեղուկներ, ստերոիդներ) ավելի արդյունավետ օգտագործմանը ։
Վիրահատությունը տևում է մոտավորապես քառասունհինգ րոպեից մեկ ժամ և կարող է կատարվել ընդհանուր կամ տեղային անզգայացմամբ ։ Շատ հիվանդների մոտ, նրանց ցանկությամբ, վիրահատությունը կատարվում է առանց անզգայացման։ Վիրահատությունից հետո ժամանակավորապես դիտվում է քթում անհանգստութան զգացողություն։ Վիրահատական բարդություններ հազվադեպ են հանդիպում, սակայն երբեմն կարող են լինել արյունահոոություններ, բացի այդ, այն կարող է բացասական ազդեցություն թողնել ուղեղի և աչքերի վրա ։ Շատ բժիշկներ խորհուրդ են տալիս վիրահատությունից առաջ օգտագործել բերանային ուղիով տրվող ստերոիդներ՝ լորձի բորբոքումը և վիրահատության ժամանակ արյունահոսությունը նվազեցնելու նպատակով ։ Վիրահատությունից հետո նույնպես պետք է օգտագործել քթի ստերոիդ սփրեյներ՝ հիվանդության կրկնությունը կանխարգելելու համար, քանի որ վիրահատությունից հետո դրանք հաճախ կրկնվում են ։ Հետևաբար՝ համատեղելով բժշկական և վիրաբուժական բուժումը կստացվի դրական արդյունք ։
Համաճարակաբանութոուն
Քթի քրոնիկ սինուսիտը հանդիպում է բնակչության 4.3%-ի մոտ ։ Այն տղամարդկանց մոտ ավելի հաճախ է հանդիպում, քան կանանց, և տղամարդկանց մոտ քառասուն տարեկանից հետո դրա հանդիպման հաճախականությունը կտրուկ աճում է ։
Քթի քրոնիկ սինուսիտ ունեցող մարդկանց 10-54%-ը ունեն ալերգիա։ Ասպիրինի զգայունությամբ մարդկանց մոտավորապես 40-80%-ի մոտ առաջանում է քթի պոլիպ ։ Մուկովիսցիդոզ ունեցող մարդկանց 37-48%-ի մոտ հանդիպում է քթի պոլիպ ։
Ծանոթագրություններ
Կատեգորիա:Հիվանդություններ այբբենական կարգով Կատեգորիա:Քթի հիվանդություններ
Մուստոյա
Մուստոյա (Mustoja), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 7 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիհուլա շրջանի բնակավայրեր Կատեգորիա:Էստոնիայի գյուղեր
Սորոկինո (գյուղ, Պոնազիրևսկի շրջան)
Սորոկինո (Сорокино), գյուղ Ռուսաստանի Կոստրոմայի մարզի Պոնազիրևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կոստրոմայի մարզի Պոնազիրևսկի շրջանի բնակավայրեր
Կատի Կովաչ
Կատի Կովաչ (Kovács Kati, ), հունգար երգչուհի, ով հատկապես հայտնի էր 1970-1990-ական թվականներին։
Կենսագրություն
Կատի Կովաչը հանրաճանաչ է դառնում 1965 թվականին, երբ ելույթ է ունենում և գրավում առաջին հորիզոնականը ազգային «Ո՞վ ինչ կարող է» հեռուստաշոուին մասնակցելու ժամանակ։ 1960-ական թվականների վերջին Կատին համագործակցում է «Express» նվագախմբի, իսկ 1970-ականների սկզբին «Juventus» և «Locomotiv GT» ռոք խմբերի հետ։ 1976-ից 1986 թվականները համագործակցում է «Universal» երաժշտական խմբի հետ։ Բացի երաժշտությունից ու երգերից, Կատին գրում է նաև բանաստեղծություններ։
Երգչուհին համաշխարհային հիթեր է կատարել մայրենի հունգարերենով։
Ավելի քան հիսուն երգերի հեղինակ է ։
Ելույթներով հանդես է եկել ԽՍՀՄ մայրաքաղաք Մոսկվայում ։
Արտաքին հղումներ
Կատեգորիա:Հունգարացի երգիչներ Կատեգորիա:Հունգարացի դերասաններ Կատեգորիա:21-րդ դարի երգչուհիներ Կատեգորիա:Կոշութի մրցանակի դափնեկիրներ Կատեգորիա:Հունգարացի երաժիշտներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Հունգարացի կանայք Կատեգորիա:Հունգարացի արվեստագետներ Կատեգորիա:Բանաստեղծներ այբբենական կարգով
Պողոս Յուսուֆյան
Պողոս Յուսուֆյան (بوغوص يوسفيان,, ), Եգիպտոսի առևտրի և արտաքին գործերի նախարար, Մուհամմադ Ալի փաշայի քարտուղարը ։
Կենսագրություն
Պողոս Յուսուֆյանի ծնողները՝ Հովսեփը և Մարտան, եղել են հայ վաճառականներ Մաժաք (նույն ինքը Կեսարիա) քաղաքից։ Ավելի ուշ նրանք բնակություն են հաստատում Սմիրնա քաղաքում։ Պողոսը դառնում է նրանց ընտանիքի առաջին երեխան, ով ծնվում է 1775 թվականին։
Երիտասարդ տարիքում Պողոսը օգնել է իր մորեղբորը՝ Առաքել Աբրոյանին, ապա Զմյուռնիայում բրիտանական հյուպատոսին։ Ապա, Պողոս Յուսուֆյանը եգիպտական առաջատար առևտրի կենտրոններում ձեռք է բերել առևտրային փորձ։
1790-ական թվականներին Պողոս Բեկ Յուսուֆյանը դառնում է Ռոսետտե քաղաքի մաքսային գործերի պետը։ Պողոս Յուսուֆյանը եղել է Մուհամմադ Ալի փաշայի թարգմանիչը, առաջին խորհրդականը, պաշտոնական ներկայացուցիչը, առևտրի և արտաքին գործերի նախարարը։ Տասնամյակների ընթացքում Պողոս Բեկը դառնում է Եգիպտոսի առաջատար պետական և քաղաքական գործիչներից մեկը։
Ծանոթագրություններ
Կատեգորիա:Եգիպտահայ քաղաքական գործիչներ Կատեգորիա:Եգիպտոսի արտաքին գործերի նախարարներ Կատեգորիա:Եգիպտահայ հասարակական գործիչներ Կատեգորիա:Զմյուռնիայի հայեր
Բերեա (գավառ)
Բերեա (Berea), Լեսոթոյի 10 գավառներից մեկը։ Վարչական կենտրոնը Թեյաթեյանենգն է։
Աշխարհագրական դիրք
Գավառն արևմուտքում սահմանակցում է Հարավաֆրիկյան Հանրապետության Ֆրի Ստեյթ նահանգին, հյուսիսում՝ Լերիբե, հարավ-արևելքում՝ Տաբա Ցեկա, հարավում՝ Մասերու նահանգներին։
Գավառի ամբողջ մակերեսը կազմում է 2 222 կմ²։ Բնակչությունը՝ 250 006 (2006)։
համայնքներ
Բերեա գավառի համայնքներ ՝
Համայնքային խորհուրդներ
Բերեա շրջանի համայնքային խորհուրդներ ՝
Բլո
Բլո (ბლო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 2000 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Օխոտնիկովո
Օխոտնիկովո (Охотникове, Cağa Quşçı), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Ջագա-Կուշչու։
2001 թվականի տվյալներով Օխոտնիկովո գյուղում բնակվում էր 1 696 մարդ։
Աղբուլաղ (Կարսի գավառ)
Աղբուլաղ (Akbulak), գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Կամպո դե Միռա
Կամպո դե Միռա (Campo de Mirra, El Camp de Mirra), մունիցիպալիտետ և քաղաք Իսպանիայում։ Մտնում է Վալենսիա պրովինցիայի մեջ՝ Ալիկանտե ինքնավար համայնքում։ Մունիցիպալիտետը գտնվում է Ալտո Վինալոպո շրջանում։ Նրա տարածքը գրավում է 21,8 կմ², իսկ բնակչությունը կազմում է 420 մարդ (2010)։
Պատմություն
Կամպո դե Միռայում (այն ժամանակահատվածում, երբ այդ տարածքում գոյություն է ունեցել Ալմիսրա գյուղը) 1244 թվականին պայմանագիր է կնքվել Խայմե I Արագոնացու և Ալֆոնսո Կաստիլիացու միջև, ով հետագայում դարձել է թագավոր․ հայտնի է Ալֆոնսո X Իմաստուն անվանմամբ։
Տատիր-Ուզյակ
Տատիր-Ուզյակ (Таты́р-Узя́к, Татыр-Үҙәк), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 1151 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Խայբուլինսկի շրջանի բնակավայրեր
Ժակ Կոպո
Ժակ Կոպո (Jacques Copeau, ), ֆրանսիացի ռեժիսոր, դերասան, թատերական գործիչ, ժամանակակից ֆրանսիական ռեժիսուրայի հիմնադիրներից։
1913 թվականին կազմակերպել է «Վիյո Կոլոմբիե» թատրոնը (Փարիզ), որը ղեկավարել է մինչև 1924 թվականը։ 1917-1919 թվականներին աշխատել է ԱՄՆ-ում, 1936-1940 թվականներին «Կոմեդի ֆրանսեզ»-ում։
Բեմադրել է Մոլիերի «Ագահ» (1913), Շեքսպիրի «Տասներկուերորդ գիշեր» (1914), ինչպես և ժամանակակից դրամատուրգների (Վիլդրակի «Միշել Օկլեր») պիեսները։ Դերերից են՝ Սկապեն (Մոլիերի «Սկապենի արարքները»), Իվան Կարամազով («Կարամազով եղբայրներ», ըստ Դոստոևսկու)։ «Վաղորդյան մառախուղ» (1897), «Հարազատ տուն» (1924) և այլ պիեսների հեղինակ է։
Ծանոթագրություններ
Կատեգորիա:Ֆրանսիացի թատերական ռեժիսորներ Կատեգորիա:Ֆրանսիացի դերասաններ Կատեգորիա:Ֆրանսիացի թատերական գործիչներ Կատեգորիա:Ֆրանսիացի դրամատուրգներ Կատեգորիա:Ֆրանսիացի թարգմանիչներ Կատեգորիա:Պատվո լեգեոնի շքանշանի ասպետներ Կատեգորիա:Ֆրանսիացի կինոռեժիսորներ